Muhu Vallavalitsus
vald@muhu.ee	Teie: 11.12.2023 nr 7-6/1331

Meie: 04.01.2024 nr 4-4/23/6241-3	

Muhu valla Liiva küla Mulgu katastriüksuse detailplaneeringu kooskõlastamine

Muhu Vallavalitsus esitas 11.12.2023 kirjaga nr 7-6/1331 Riigi Kaitseinvesteeringute Keskusele kooskõlastamiseks Muhu valla Liiva küla Mulgu katastriüksuse detailplaneeringu.

Detailplaneeringu eesmärgiks on taimekasvatustalu ning taluturismi edendamiseks puhkemajade ja seminarihoone rajamine.  Planeeringuga määratakse ehitusõigus ja arhitektuursed tingimused elamu, kõrvalhoonete, puhkemajade ja seminarihoone rajamiseks. Katastriüksuse sihtotstarve muudetakse osaliselt ärimaaks, määratakse liikluskorralduse põhimõtted, tehnovõrkude, trasside ja tehnorajatiste asukohad, hoonestuse ja haljastuse põhimõtted ja ulatus, seadustest ja teistest õigusaktidest tulenevad kitsendused ja servituutide ulatus, seatakse keskkonnatingimused planeeringuga kavandatu elluviimiseks. Planeeringuga soovitakse katastriüksusele ehitada kuni 7 hoonet ehitusaluse pinnaga kokku kuni 800 m2 ning hooneid teenindavad tehnorajatised. Hoonete maksimaalne kõrgus maapinnast võib olla kuni 9 m.

Planeeritav ala asub riigikaitselise ehitise Muhu linnak piiranguvööndis.

Riigi Kaitseinvesteeringute Keskus kooskõlastab Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punkti 101 alusel Muhu valla Liiva küla Mulgu katastriüksuse detailplaneeringu.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee